สังคมข่าวหุ้น
*...ดัชนีตลาดหุ้นไทยปิดที่ระดับ 1,648.69 จุด เพิ่มขึ้น 1.89 จุด มูลค่าการซื้อขาย 49,475.68 ล้านบาท ได้รับแรงหนุน MSCI เพิ่มน้ำหนักการลงทุนในหุ้นไทยที่จะประกาศวันที่ 14 พ.ค.นี้ ทำให้มีแรงซื้อหุ้นที่คาดว่าจะถูกนำไปคำนวณดัชนี และช่วงสัปดาห์นี้ต้องมาลุ้นโค้งสุดท้ายของการประกาศผลประกอบการของบริษัทจดทะเบียนที่จะทยอยออกมาเพิ่ม
12 พ.ค. 2562

สโนว์แมน 
*…ดัชนีตลาดหุ้นไทยปิดที่ระดับ 1,648.69 จุด เพิ่มขึ้น 1.89 จุด มูลค่าการซื้อขาย 49,475.68 ล้านบาท ได้รับแรงหนุน MSCI เพิ่มน้ำหนักการลงทุนในหุ้นไทยที่จะประกาศวันที่ 14 พ.ค.นี้ ทำให้มีแรงซื้อหุ้นที่คาดว่าจะถูกนำไปคำนวณดัชนี และช่วงสัปดาห์นี้ต้องมาลุ้นโค้งสุดท้ายของการประกาศผลประกอบการของบริษัทจดทะเบียนที่จะทยอยออกมาเพิ่ม
*…ORI แจ่ม ! รายงานผลประกอบการไตรมาส 1/2562 โกยกำไรสุทธิ 720.6 ล้านบาท โต 47% พร้อมกวาดรายได้กว่า 3,453 ล้านบาท เพิ่มขึ้น 40% ทำให้มีการปรับแผนการเปิดตัวโครงการแนวราบเพิ่มขึ้นเป็น 6 โครงการ มูลค่าโครงการรวม 8,000 ล้านบาท จากเดิม 4 โครงการ มูลค่าโครงการรวม 6,000 ล้านบาท เพื่อให้สอดคล้องกับความต้องการของตลาดที่ยังคงมีความต้องการซื้อที่อยู่อาศัย ขณะเดียวกัน ออกแคมเปญใหม่ภายใต้ชื่อ “มาตรการคอนโดหลังแรก” เป็นแคมเปญประจำไตรมาส 2 สอดคล้องกับมาตรการลดหย่อนภาษีของภาครัฐที่เพิ่งประกาศเมื่อวันที่ 30 เม.ย.ที่ผ่านมา หนุนทั้งปี 2562 รายได้ทะลุเป้าที่ตั้งไว้ 1.9 หมื่นล้านบาทได้หายห่วง…
*…CKP ล่าสุดโครงการโรงไฟฟ้าพลังน้ำไซยะบุรีที่ สปป.ลาว ขนาดกำลังการผลิต 1,285 เมกะวัตต์ มีความคืบหน้ากว่า 98% จะสามารถเดินเครื่องกังหันน้ำและเครื่องกำเนิดไฟฟ้าหน่วยที่ 2 และหน่วยที่ 3 ได้ ภายในเดือน พ.ค.นี้ ก่อนจะ COD ได้ตามแผนภายในไตรมาส 4/2562 หลังจากเมื่อต้นเดือน เม.ย.ที่ผ่านมา ได้เริ่มจ่ายไฟฟ้าหน่วยที่ 1 ให้ กฟผ.อย่างเป็นทางการไปแล้ว กำลังการผลิต 175 เมกะวัตต์…
*…TTW แจ้งงบดำเนินงานไตรมาส 1/2562 โกยกำไรสุทธิ 737.90 ล้านบาท เติบโต 10.40% จากช่วงเดียวกันของปีก่อน หลังมีรายได้จากส่วนแบ่งกำไรจากการลงทุนใน CKP เพิ่มขึ้น 32.10 ล้านบาท พร้อมมีรายได้จากการดำเนินงานที่เพิ่มขึ้นตลอดจนการบริหารงานด้านต้นทุนในการดำเนินงานที่ลดลง…
*…Vl หุ้นไอพีโอน้องใหม่ จำนวน 280 ล้านหุ้น ราคาหุ้นละ 1.75 บาท เตรียมเข้าเทรดตลาด mai วันที่ 21 พ.ค.นี้ ได้ประสบความสำเร็จหลังจากที่เปิดให้จองซื้อหุ้นไอพีโอไปเมื่อวันที่ 7-9 พ.ค.ที่ผ่านมา เชื่อนักลงทุนเห็นถึงพื้นฐานธุรกิจที่แข็งแกร่ง จากการให้บริการและกองเรือที่มีการเติบโต เนื่องจากในปัจจุบันมีกองเรืออายุเฉลี่ยอยู่ที่ 16 ปี ถือว่าเป็นกองเรือที่มีอายุน้อย ทำให้การซ่อมบำรุงที่น้อยกว่าเรือที่มีอายุมาก และปัจจุบันมีเรือเพื่อใช้ในการประกอบธุรกิจทั้งหมด 12 ลำ มีความสามารถในการขนส่งติดอันดับ 4 ของประเทศ ดูแล้วน่าสนใจไม่ใช่น้อยเลย…
*…TSR  แย้มแนวโน้มธุรกิจเริ่มดีขึ้น หลังปรับกลยุทธ์การตลาดหันมาบุกตลาดอีคอมเมิร์ซและเพิ่มการจำหน่ายสินค้าผ่านโฮมช็อปปิ้ง เริ่มต้นด้วยการนำแบรนด์เครื่องกรองน้ำ SAFE เข้าไปขายในทีวีดิจิทัล ทางช่อง Workpoint 23 และช่อง One 31  รวมถึงมีแผนจะเพิ่มช่องทางการจำหน่ายสินค้า TV Shopping ให้มากขึ้นอีกด้วย คาดปีนี้จะมีรายได้รวมเติบโตประมาณ 20% ได้ตามเป้าแน่นอน
*… ROBINS ส่งแคมเปญ “นักช้อปมีเฮ เปย์แล้วได้คืน” ขานรับนโยบายช้อปช่วยชาติ จัดช้อปสินค้ารับเปิดเทอม-อุปกรณ์กีฬารับสิทธิ์ลดหย่อนภาษี 15,000 บาท ตั้งแต่วันนี้-30 มิ.ย. 2562 ที่ห้างสรรพสินค้าโรบินสัน 49 สาขาทั่วไทย คาดจะช่วยหนุนผลประกอบการไตรมาส 2 นี้ จากการกระตุ้นจับจ่ายรับช่วงเปิดเทอมและส่งสัญญาณให้ค้าปลีกเริ่มคึกคักขึ้นอีกครั้ง
*…ปิดท้ายพบกับข่าวหุ้นเจาะตลาด เวลา 9.35-11.00 น. ดำเนินรายการโดยบูรพา สงวนวงศ์ และ สุภชัย ปกป้อง รับชมสด ๆ ผ่าน www.facebook.com/kaohoon online, www.facebook.com/tv.kaohoon และ FM 102 MHz
*…พร้อมอัปเดตตลาดทุนทุกวันจันทร์-ศุกร์ กับ “ข่าวหุ้นทีวีออนไลน์” เริ่มจาก Pre-Open Report โดยอารียานันท์ สัทธรรมสกุล เวลา 9.10 น. ตามด้วย Mid-Day Report โดยบูรพา สงวนวงศ์ เวลา 12.25 น. ปิดท้ายด้วย Post Market Report โดยสุภชัย ปกป้อง เวลา 17.30 น.